**Gwasanaethau Cynhwysiant Addysg**

 **Cod Ymddygiad Lleol**

**Hysbysiad Cosb Benodedig Addysg**

Medi 2024



## Cynnwys

Fframwaith Cyfreithiol Tudalen 1

Rhesymeg Tudalen 2

Polisi a Chyhoeddusrwydd Tudalen 3

Monitro ac adolygu Tudalen 4

Atodiad 1 Tudalen 5

Atodiad 2A Tudalen 9

Atodiad 2b Tudalen 11

Atodiad 3 Tudalen 12

Atodiad 4 Tudalen 15

Atodiad 5 Tudalen 17

Atodiad 6 Tudalen 20

## Fframwaith Cyfreithiol

* 1. Mae'r gyfraith yn grymuso Swyddogion Awdurdod Lleol (ALl) dynodedig i ddyroddi Hysbysiadau Cosb Benodedig i rieni plant sydd ag absenoldeb anawdurdodedig o ysgolion sydd o fewn Blaenau Gwent. Bydd dyroddi Hysbysiadau Cosb Benodedig yn dal i fod yn gyfrifoldeb i’r Gwasanaeth Lles Addysg (GLlA) a hynny mewn ymateb i geisiadau a wneir gan benaethiaid ysgolion, eu dirprwyon enwebedig, a'r Heddlu.

Mae'r rheolau ar gyfer gweithredu'r pwerau hyn a'r ffactorau y dylid eu hystyried wrth ddyroddi Hysbysiad Cosb Benodedig wedi'u hamlinellu yn y canlynol:

* Deddf Addysg 1996.
* Deddf Addysg ac Arolygiadau 2006.
* Rheoliadau Addysg (Hysbysiadau Cosb) (Cymru) 2013
* Mesur Hawliau Plant a Phobl Ifanc (Cymru) 2011
* Confensiwn y Cenhedloedd Unedig ar Hawliau’r Plentyn (yr hawl i gael addysg)

Mae Blaenau Gwent yn gyfrifol am ddatblygu protocol y bydd yr holl bartneriaid yn gweithredu oddi mewn iddo ac fel rhan o'r dyletswyddau statudol i sicrhau presenoldeb yn yr ysgol, mae'n briodol mai’r GLlA fydd yn cyflawni'r cyfrifoldeb hwn ar ran yr awdurdod lleol.

1. **Rhesymeg**
	1. Mae Adran 7 Deddf Addysg 1996 yn nodi fel a ganlyn:

"Dylai rhiant pob plentyn o oedran ysgol gorfodol beri iddo gael addysg amser llawn effeithlon sy'n addas i'w oed, ei allu ac i unrhyw anghenion addysgol arbennig a allai fod ganddo, naill ai trwy fynychu'r ysgol yn rheolaidd neu fel arall."

* + 1. Mae presenoldeb rheolaidd a phrydlon yn yr ysgol neu mewn darpariaeth amgen yn ofyniad cyfreithiol ac yn hanfodol i alluogi plant i gynyddu eu cyflawniad addysgol i’r eithaf a manteisio’n llawn ar y cyfleoedd addysgol sydd ar gael iddynt.
		2. Mae tystiolaeth yn dangos bod plant â phresenoldeb gwael yn annhebygol o lwyddo’n academaidd a’u bod yn fwy tebygol o beidio â bod mewn addysg, cyflogaeth na hyfforddiant (NEET) pan fyddant yn gadael yr ysgol. Mae pobl ifanc nad ydynt mewn addysg, cyflogaeth na hyfforddiant yn debygol o fod â hanes o ddiffyg presenoldeb ac absenoldebau cyson ym mlynyddoedd 10 ac 11.
		3. Mae Adran 444 Deddf Addysg 1996 yn ei wneud yn drosedd os yw rhiant yn methu â sicrhau presenoldeb eu plentyn yn yr ysgol y mae wedi ei gofrestru ynddi a lle nad yw absenoldebau’n awdurdodedig.
		4. Mae'r diffiniad o "rhiant" yn cynnwys pob rhiant biolegol, pa un a ydynt yn briod ai peidio ac mae'n cynnwys unrhyw berson sydd, er nad yw'n rhiant biolegol, â chyfrifoldeb rhiant a/neu ofal am blentyn neu berson ifanc.
		5. Mae gan ymyrraeth wedi'i thargedu rôl hollbwysig o ran datrys materion sy'n ymwneud â phresenoldeb gwael yn yr ysgol; fodd bynnag, lle mae hyn yn methu â chael yr effaith a ddymunir, mae nifer o sancsiynau ar gael i Awdurdodau Lleol (ALlau) i geisio sicrhau gwelliannau.
	1. Mae Hysbysiadau Cosb Benodedig yn un o'r sancsiynau sydd ar gael am y trosedd hwn ac maent yn cynnig dull ymyrryd addas ac effeithiol ar gyfer gwella lefelau absenoldebau anawdurdodedig, cyn iddynt ddod yn absenoldebau hirsefydlog a chyson, gan leihau'r angen am erlyniadau maith a chostus.
	2. Ni fydd Hysbysiadau Cosb Benodedig a sancsiynau eraill ond yn cael eu defnyddio pan fydd rhieni’n peidio â chydweithredu â'r broses hon neu pan ystyrir bod eu cydweithrediad yn annigonol i ddatrys y broblem. Byddant yn cael eu defnyddio i gynorthwyo rhieni i gyflawni eu cyfrifoldebau cyfreithiol a dim ond lle ceir disgwyliad rhesymol y bydd eu defnydd yn sicrhau presenoldeb gwell yn yr ysgol.
1. **Polisi a Chyhoeddusrwydd.**
	1. Bydd Polisïau Presenoldeb Ysgolion yn cynnwys gwybodaeth am ddyroddi Hysbysiadau Cosb Benodedig, a bydd hyn yn cael ei ddwyn i sylw rhieni.
2. **Monitro ac adolygu.**

Bydd awdurdod lleol Blaenau Gwent yn monitro ac yn gwerthuso effeithiolrwydd Hysbysiadau Cosb Benodedig yn flynyddol ac yn diwygio ei strategaeth orfodi gyffredinol fel y bo'n briodol. Bydd adroddiadau ar gael i Gyfarwyddwyr y Consortiwm, Penaethiaid Gwasanaethau a Phwyllgorau’r Awdurdod Lleol, a Llywodraeth Cymru yn ôl y gofyn.

**Atodiadau**

|  |  |
| --- | --- |
| Atodiad 1 | Protocolau a gweithdrefnau mewn perthynas â Hysbysiadau Cosb Benodedig |
| Atodiad 2A | Llythyr cynghori/rhybuddio enghreifftiol – absenoldeb anawdurdodedig |
| Atodiad 2b | Hysbysiad cynghori meddygol |
| Atodiad 3 | Rhestr Wirio Cosb Benodedig |
| Atodiad 4 | Cais am Hysbysiad Cosb - Absenoldeb Anawdurdodedig neu bresenoldeb afreolaidd |
| Atodiad 5 | Profforma Hysbysiad Cosb |
| Atodiad 6 | Deddfwriaeth berthnasol |

**Atodiad 1**

**Protocolau a gweithdrefnau mewn perthynas â Hysbysiadau Cosb Benodedig**

**Dyroddi Hysbysiad Cosb Benodedig**

* Dim ond mewn achosion o absenoldeb anawdurdodedig y gellir dyroddi Hysbysiad Cosb Benodedig.
* Bydd Hysbysiadau Cosb Benodedig yn cael eu cyfyngu i un hysbysiad y rhiant i ddisgybl mewn tymor treigl.
* Mewn achosion lle mae gan fwy nag un disgybl mewn teulu bresenoldeb gwael, gellir dyroddi hysbysiadau ar gyfer mwy nag un plentyn.

Ni fydd unrhyw gyfyngiad ar y nifer o weithiau y gall rhiant gael llythyr cynghori neu rybuddio ynghylch Hysbysiad Cosb Benodedig posibl a bydd gan y GLlA ddisgresiwn i benderfynu a yw’n mynd i ddyroddi hysbysiad i un rhiant/gofalwr ynteu'r ddau. Fodd bynnag, ni fyddai'n dderbyniol dyroddi 'rhybuddion' dro ar ôl tro heb gynnal ymchwiliadau pellach i'r amgylchiadau ehangach.

**Gellir ystyried bod Hysbysiadau Cosb Benodedig yn briodol dan yr amgylchiadau canlynol:**

* Pan fo o leiaf 10 sesiwn (5 niwrnod ysgol) wedi cael eu colli oherwydd absenoldeb anawdurdodedig yn ystod y tymor cyfredol. Nid oes rhaid i'r rhain fod yn olynol.
* Pan fo’r plentyn yn gyson wedi bod yn cyrraedd yr ysgol yn hwyr, h.y. **ar ôl i'r gofrestr gau**, yn y tymor cyfredol. Mae "yn gyson" yn golygu cyrraedd o leiaf 10 sesiwn yn hwyr.
* Triwantiaeth, lle mae'r plentyn wedi dod i sylw'r Heddlu yn ystod oriau ysgol am fod yn absennol o'r ysgol, heb reswm derbyniol.

**Ystyriaethau ac Asesu a ddylid dyroddi Hysbysiad Cosb Benodedig.**

Bydd penaethiaid ysgolion, eu dirprwyon enwebedig, a'r Gwasanaeth Lles Addysg

(GLlA) yn ystyried y canlynol wrth benderfynu a ddylid dyroddi Hysbysiad Cosb Benodedig:

* Lefel yr absenoldeb.
* Unrhyw ystyriaethau o ran Cydraddoldeb sy'n ymwneud â'r plentyn neu'r teulu (fel y'u rhestrir yng Nghynllun Cydraddoldeb Strategol y Cyngor).
* Unrhyw Anghenion Dysgu Ychwanegol (ADY). Dylai ALlau ystyried a allai problemau presenoldeb fod yn gysylltiedig ag ADY disgybl. Dylai ysgolion allu dangos eu bod wedi gwneud darpariaeth briodol ar gyfer anghenion y disgybl, a all gynnwys ystyried cymorth trwy Gynllun Datblygu Unigol.
* Hanes y materion presenoldeb a'r camau gweithredu a gymerwyd.
* Canllawiau Llywodraeth Cymru (LlC).
* Effeithiolrwydd Hysbysiad Cosb Benodedig fel offeryn ar gyfer sicrhau cydymffurfiaeth.
* Lefel o ymgysylltiad/cydweithrediad rhieni.
* Unrhyw effaith andwyol sylweddol y bydd dirwy yn ei chael ar les y teulu.

**Gweithdrefn ar gyfer Dyroddi Hysbysiadau Cosb Benodedig**

Y swyddog(ion) dynodedig yn y GLlA fydd yr unig unigolion y caniateir iddynt gyflwyno Hysbysiadau Cosb Benodedig, a fydd yn sicrhau darpariaeth gyson a theg ac yn galluogi ysgolion i gynnal perthynas dda â rhieni a sicrhau eu bod yn atgyfnerthu unrhyw sancsiynau gorfodi eraill.

Ni fydd Hysbysiadau Cosb Benodedig byth yn cael eu rhoi fel cam gweithredu ar unwaith, e.e. yn ystod Cyrch Triwantiaid. Bydd hyn yn galluogi swyddogion i sicrhau bod yr holl ofynion tystiolaethol wedi cael eu hateb ac yn cyfyngu ar y risgiau i iechyd a diogelwch unigolion.

**Ceisiadau am ddyroddi Hysbysiad Cosb Benodedig**

Pan fydd ysgolion, yr Heddlu neu ALlau cyfagos yn gofyn am ddyroddi Hysbysiad Cosb Benodedig, bydd y GLlA yn ymchwilio i'w cais ac yn gweithredu arno, ar yr amod:

* Bod amgylchiadau'r achos yn bodloni'r meini prawf a nodir yn y Cod Ymddygiad hwn.
* Bod y disgybl wedi ei gofrestru o fewn ysgol ym Mlaenau Gwent.
* Bod yr holl dystiolaeth angenrheidiol yn cael ei darparu i'r GLlA i gadarnhau a gyflawnwyd trosedd o dan Adran 444(1) neu 444(1A) Deddf Addysg 1996 neu Adran 108 Deddf Addysg ac Arolygiadau 2006.
* Na fyddai dyroddi Hysbysiad Cosb Benodedig yn gwrthdaro â strategaeth ymyrryd arall sydd eisoes ar waith neu sancsiwn gorfodi arall sydd eisoes yn cael ei phrosesu a bod disgwyliad rhesymol y byddai defnyddio Hysbysiad Cosb Benodedig yn gwella presenoldeb y plentyn yn yr ysgol.

**Ymateb i geisiadau am ddyroddi hysbysiadau cosb benodedig**

Yn dilyn yr hysbysiad cynghori (Atodiad 2) a ddyroddwyd gan yr ysgol neu'r Heddlu, mae gan rieni gyfnod o 15 niwrnod ysgol i ymateb. Yn ystod y cyfnod hwn, ni ddylai'r disgybl fod ag unrhyw absenoldeb anawdurdodedig. Gellir cynnwys yr wybodaeth hon yn y llythyr rhybuddio ysgrifenedig ffurfiol, lle anfonwyd un.

Bydd y GLlA yn ymateb i bob cais gan ysgolion neu'r Heddlu o fewn 10 niwrnod ysgol i gael cais. Pan fo wedi ei argyhoeddi bod yr holl feini prawf perthnasol wedi cael eu hateb bydd yr ALl wedyn yn dyroddi hysbysiad cosb benodedig.

**Monitro ac Adolygu**

Bydd yr holl Hysbysiadau Cosb Benodedig yn cael eu rhoi ar gronfa ddata a gynhelir gan ALlau unigol i sicrhau nad oes unrhyw Hysbysiadau Cosb Benodedig dyblyg yn cael eu dyroddi ac i werthuso effeithiolrwydd y broses.

**Disgyblion a Waharddwyd**

Nid yw sail y pwerau hysbysiadau cosb benodedig yn ymestyn i ddisgyblion a waharddwyd. Daeth Adran 108 Deddf Addysg ac Arolygiadau 2006 i rym ym mis Hydref 2010 ac mae'n diwygio adran 16 Deddf Trosedd ac Anhrefn 1998 i estyn pwerau'r Heddlu i symud disgyblion a waharddwyd i fangre ddynodedig, os canfyddir plentyn neu berson ifanc a waharddwyd o'r ysgol mewn man cyhoeddus mewn ardal benodol yn ystod cyfnod penodol ac yn ystod oriau ysgol.

**Gweithdrefn ar gyfer Tynnu Hysbysiadau Cosb Benodedig yn Ôl**

Ar ôl ei ddyroddi, dim ond os yw'r GLlA wedi ei argyhoeddi ynghylch y canlynol y gellir tynnu Hysbysiad Cosb Benodedig yn ôl:

* Rhoddwyd yr Hysbysiad Cosb Benodedig i'r person anghywir.
* Nid oedd defnyddio'r Hysbysiad Cosb Benodedig yn cydymffurfio â'r Cod Ymddygiad hwn.
* Anfonwyd yr Hysbysiad Cosb Benodedig i'r cyfeiriad anghywir.
* Mae'r dystiolaeth yn dangos na ddylai'r Hysbysiad Cosb Benodedig fod wedi cael ei ddyroddi, e.e. tystiolaeth feddygol

**Hawl i apelio**

Nid oes hawl statudol i apelio, ond pan fo rhiant yn herio’r penderfyniad i ddyroddi Hysbysiad Cosb Benodedig, gall gyflwyno unrhyw gwynion i'r GLlA a/neu ddewis wynebu achos yn Llys yr Ynadon o dan adran 444 Deddf Addysg 1996, lle gellir gwrando’r holl faterion sy'n ymwneud â'i Hysbysiad Cosb Benodedig.

**Talu Hysbysiadau Cosb Benodedig**

Bydd manylion y trefniadau ar gyfer talu wedi eu nodi ar yr Hysbysiad Cosb. Mae talu Hysbysiad Cosb Benodedig yn cyflawni atebolrwydd y rhiant am y cyfnod dan sylw ac ni ellir ei erlyn yn dilyn hynny o dan bwerau gorfodi eraill am y cyfnod a gwmpesir gan yr Hysbysiad Cosb Benodedig.

Os telir yr Hysbysiad Cosb Benodedig o fewn 28 diwrnod, £60 yw’r gosb sy'n daladwy, neu £120 os telir y ddirwy o fewn 29 i 42 diwrnod. Ni dderbynnir taliadau gan rieni ar ôl i 42 diwrnod fynd heibio ac ni ellir talu’r ddirwy trwy randaliadau ychwaith.

Ni fydd ALlau unigol ond yn gallu cadw digon o refeniw o'r Hysbysiadau Cosb Benodedig i dalu costau gweinyddu ar gyfer y broses o ddyroddi Hysbysiad Cosb Benodedig; dylai'r gwarged gael ei ildio i Gronfa Gyfunol Cymru.

**Peidio â thalu Hysbysiadau Cosb Benodedig**

Bydd peidio â thalu Hysbysiad Cosb Benodedig yn arwain at erlyniad am y cyfnod a gwmpesir gan yr Hysbysiad Cosb Benodedig o dan Adran 444 Deddf Addysg 1996.

**Cydraddoldeb a'r Gymraeg**

Wrth ddyroddi Hysbysiadau Cosb Benodedig rhaid cydymffurfio â deddfwriaeth a rheoliadau cysylltiedig eraill, er mwyn sicrhau eu bod yn cael eu defnyddio mewn modd teg a chyson a'u bod wedi rhoi sylw dyladwy i amgylchiadau'r plentyn/plant a'r teuluoedd dan sylw. Mae'r rhain yn cynnwys, ymhlith eraill: -

* Rheoliadau Deddf Cydraddoldeb 2010 (Dyletswyddau Statudol) (Cymru) 2011
* Mesur y Gymraeg (Cymru) 2011
* Deddf Hawliau Dynol 1998

Mae Cynlluniau Cydraddoldeb Strategol Cynghorau’n cwmpasu'r ystod lawn o faterion y gallai fod angen eu hystyried, gan ddibynnu ar yr achos unigol.

**Atodiad 2a**

**RHYBUDD I WELLA**

Mae mynychu'r ysgol yn bwysig tu hwnt. Er mwyn i'ch plentyn gael y budd llawn o'i addysg, ar gyfer dysgu, ei les a'i ddatblygiad ehangach, mae angen iddo fynychu ar amser, ar bob diwrnod posibl.

Os yw plentyn o oedran ysgol gorfodol sy'n ddisgybl cofrestredig mewn ysgol yn methu â mynychu'r ysgol neu ddarpariaeth amgen yn rheolaidd, gall rhiant y plentyn fod yn euog o drosedd dan a.444 Deddf Addysg 1996

Rydych chi, **«RHAGENW» «CYFENW»**, yn rhiant/gofalwr i **«Enw'r\_Disgybl»**, (y cyfeirir ato/ati yn yr hysbysiad hwn fel "y disgybl") sy'n ddisgybl cofrestredig yn **«Enw'r\_Ysgol»**.

Mae'r ysgol wedi cynnig cymorth i chi a'ch teulu i geisio gwella presenoldeb «Enw'r\_Disgybl» gan gynnwys:

1. **Galwadau ffôn.** Mae'r ysgol wedi cyfathrebu gyda chi i ddeall pam oedd eich plentyn yn absennol ac i gynnig ei chymorth gydag unrhyw faterion y gallai eich plentyn fod yn eu hwynebu.
2. **Llythyr Trosolwg Presenoldeb**. Ysgrifennodd yr ysgol atoch, gan roi gwybod i chi am bresenoldeb «Enw'r\_Disgybl», effaith ei (h)absenoldeb parhaus, ac yn eich gwahodd i gysylltu â'r ysgol i drafod y sefyllfa ymhellach.
3. **Gwahoddiad i Gyfarfod Gwella Presenoldeb**. Gwahoddodd yr ysgol chi i gyfarfod i drafod absenoldebau anawdurdodedig eich plentyn ac i gynnig cymorth i sicrhau bod ei b/phresenoldeb yn gwella. Fe'ch hysbyswyd ynghylch y canlyniadau pe bai eich plentyn yn parhau i fod ag absenoldebau anawdurdodedig.

Yn anffodus, er gwaethaf y cymorth a gynigiwyd i'ch teulu, mae presenoldeb yn dal i fod yn achos pryder. Rhwng **«DYDDIAD\_DECHRAU'R\_RHYBUDD»** a **«DYDDIAD\_GORFFEN\_Y RHYBUDD»** methodd y disgybl â mynychu'n **«Enw'r\_Ysgol»** ynrheolaidd, a arweiniodd at gofnodi 10 sesiwn (hanner diwrnod) neu fwy o absenoldebau anawdurdodedig. Gweler y dystysgrif gofrestru sydd wedi ei hatodi am y manylion.

**Mae gennych bymtheng niwrnod ysgol (3 wythnos) i wella presenoldeb eich plentyn. Yn ystod y cyfnod hwn, rhaid i'ch plentyn ddangos gwelliannau sylweddol mewn presenoldeb ac osgoi bod ag unrhyw absenoldebau anawdurdodedig o'r ysgol yn ystod y cyfnod hwn. Os na welwn ddigon o welliant a bod absenoldebau anawdurdodedig pellach yn digwydd yn ystod y cyfnod hwn, gellir dyroddi Hysbysiad Cosb. Mae’r ddirwy a godir mewn hysbysiad cosb yn £120 os caiff ei thalu o fewn 42 diwrnod. Fel arfer, mae cyfle i dalu swm gostyngedig o £60 os telir y ddirwy o fewn 28 diwrnod.**

**DS – Gellir dyroddi Hysbysiad Cosb cyn gynted ag y cofnodir absenoldeb anawdurdodedig.**

Os hoffech drafod yr hysbysiad hwn, neu drafod pa gymorth pellach sydd ar gael, cysylltwch â'n tîm cyn gynted â phosibl:

Enw Cyswllt

**Enw'r Tîm/Gwasanaeth**

Cyfeiriad

Ffôn:

Yn gywir

(Enw)

(Teitl Swydd)

(Enw'r Ysgol)

**Atodiad 2b**

Rhybudd cynghori meddygol i ysgolion Blaenau Gwent

I ymateb cysylltwch â:

Ffôn:

Ffacs:

E-bost:

Dyddiad:

Annwyl <<Enw’r Rhiant>>

Enw'r disgybl: ...................................................................... Dyddiad geni:........................................................

Ysgol:....................................................................................................................................................................................................

Annwyl riant/ofalwr,

Mae’n destun pryder nodi bod eich plentyn eisoes wedi cael 10 niwrnod o absenoldeb meddygol y tymor hwn. Ar hyn o bryd mae .................. wedi bod yn absennol am .............% o'r tymor ysgol hwn / flwyddyn ysgol hon. Er mwyn i chi gael darlun clir o faint yr absenoldeb, rwy'n amgáu copi o dystysgrif cofrestru’r disgybl.

Gall absenoldebau mynych gael effaith ddifrifol ar gynnydd addysgol eich plentyn ac mae maint absenoldeb eich plentyn oherwydd salwch bellach yn peri pryder i'w (h)ysgol ac, mae'n siŵr gen i, i chi eich hun(ain).

O ganlyniad, ni fydd unrhyw absenoldebau pellach yn cael eu hawdurdodi heb dystiolaeth feddygol ategol. Sylwch nad oes angen nodyn salwch na llythyr meddyg teulu arnom, dim ond tystiolaeth fel cerdyn apwyntiad â dyddiad arno, label gwyn o feddyginiaeth a roddwyd ar bresgripsiwn neu slip presgripsiwn.

Pe bai absenoldeb eich plentyn yn cael ei gofnodi fel un anawdurdodedig, hoffwn eich atgoffa y gallech gael Hysbysiad Cosb Benodedig neu ymyrraeth arall fel y bo'n briodol.

Os hoffech drafod y materion hyn ymhellach, cysylltwch â'r ysgol neu â mi fy hun yn ddiymdroi.

Yn gywir

Pennaeth.

**Atodiad 3**

**Rhestr Wirio Cais am Hysbysiad Cosb**

Dylai’r meini prawf a nodir isod gael eu hystyried yn ganllawiau arfer gorau i ysgolion wrth ystyried defnyddio hysbysiad cosb ac nid ydynt yn disodli'r ddeddfwriaeth bresennol na'r baich tystiolaethol cysylltiedig.

**Cyn cwblhau’r ffurflen**

 A yw'r cyfnod y gofynnir am yr Hysbysiad Cosb ar ei gyfer wedi cael ei gofnodi fel un anawdurdodedig?

 A oes unrhyw farciau coll neu anghysonderau codio?

 A yw’r codio ar y gofrestr yn adlewyrchu'n gywir y dyddiadau y gofynnir am yr Hysbysiad Cosb ar ei gyfer?

 A yw'r rheswm dros y cais wedi ei ddynodi ar y ffurflen e.e. gwyliau anawdurdodedig neu absenoldeb anawdurdodedig?

 A yw'r rhieni/gofalwyr wedi cael gwybod y gallent gael Hysbysiad Cosb.

**Meini prawf ar gyfer dyroddi Hysbysiad Cosb.**

• 5 niwrnod neu fwy o absenoldeb anawdurdodedig di-dor.

• Gellir ei ddefnyddio fel sancsiwn am bresenoldeb afreolaidd. Gellir defnyddio Hysbysiad Cosb yn yr achos hwn lle mae disgybl yn cronni 10 sesiwn o absenoldeb anawdurdodedig o fewn cyfnod o 13 wythnos.

**Dogfennaeth i gyd-fynd â chais mewn perthynas â phresenoldeb afreolaidd.**

 Tystysgrif presenoldeb gan sicrhau bod pob absenoldeb wedi ei godio fel un anawdurdodedig e.e. dim codau 'N'.

 Tystiolaeth o gamau gweithredu a gymerwyd a'r holl wybodaeth berthnasol fel sy'n ofynnol ar y ffurflen gais.

 Tystiolaeth bod y rhiant/gofalwr wedi cael ei hysbysu y gallent gael Hysbysiad Cosb (gall hyn fod o fewn dogfennaeth ar wefan yr ysgol, mewn polisi ymddygiad, mewn cylchlythyrau i rieni ac a.y.b.).

**(Os cwblhawyd Ffurflen Cais am Absenoldeb gan y rhiant/gofalwr)**

**** Copi o'r cais am absenoldeb a gafwyd oddi wrth y rhiant/gofalwr ac a lofnodwyd gan yr holl rieni/gofalwyr perthnasol ac unrhyw lythyr sy’n ymwneud â'r cais hwnnw.

 Tystiolaeth wedi'i llofnodi bod yr ysgol wedi hysbysu'r rhiant/gofalwr yn ysgrifenedig y bydd yr absenoldeb yn un anawdurdodedig, ac y gallai hyn arwain at ddyroddi Hysbysiad Cosb.

 Dylai'r rhesymau dros beidio ag awdurdodi'r gwyliau fod wedi eu nodi’n glir i'r rhiant/gofalwr.

 Tystysgrif cofrestru gyfredol sy'n dangos y cyfnod absenoldeb fel 'G', sef anawdurdodedig.

**(Os na chwblhawyd Ffurflen Cais am Absenoldeb gan y rhiant/gofalwr)**

 Tystysgrif presenoldeb gyfoes sy'n dangos y cyfnod o absenoldeb fel 'G', sef anawdurdodedig, a'r dyddiad dychwelyd.

 Tystiolaeth i ddynodi pam fod yr ysgol yn credu bod yr absenoldeb at ddiben gwyliau.

 Copi wedi'i lofnodi o lythyr at y rhiant oddi wrth y pennaeth yn datgan y bydd yr absenoldeb yn cael ei godio fel un anawdurdodedig gan y credir ei fod at ddibenion gwyliau heb amgylchiadau eithriadol, ac y gallai hyn arwain at ddyroddi Hysbysiad Cosb.

** Cwblhau ffurflen cyswllt**

* Enw llawn a chyfenw'r rhieni. Dylech gynnwys dyddiad geni rhieni lle y bo'n hysbys.
* Os oes dau riant, dylid cwblhau manylion y ddau riant.
* Dylid gwirio'r cyfeiriad.
* Bydd Hysbysiad Cosb yn cael ei ddyroddi yn unigol i’r ddau riant/gofalwr.

** Ni ddylai’r ffurflen gais ond cael ei chyflwyno unwaith y bydd y plentyn wedi dychwelyd i'r ysgol. Os yw'r plentyn yn methu â dychwelyd, yna dylai'r ysgol ddilyn ei gweithdrefnau Plentyn sydd ar goll.**

** Gellir defnyddio dogfennaeth a ddarparwyd gan yr ysgol sy'n ategu’r cais am Hysbysiad Cosb gan yr Awdurdod Lleol fel tystiolaeth pe bai unrhyw gamau cyfreithiol yn cael eu cymryd. Byddai pob achos lle nad yw’r ddirwy a nodir ar yr Hysbysiad Cosb yn cael ei thalu’n cael ei ystyried ar gyfer erlyniad dan a.444 Deddf Addysg 1996.**

** Os yw'r achos yn mynd ymlaen i erlyniad, efallai y bydd gofyn i staff ddarparu datganiad tyst ysgrifenedig ac efallai y bydd yn ofynnol iddynt roi tystiolaeth yn y llys.**

**Atodiad 4**

 **CAIS AM HYSBYSIAD COSB BENODEDIG**

**ABSENOLDEB ANAWDURDODEDIG - Adran 444, Deddf Addysg 1996**

Bydd gwybodaeth a gynhwysir yn y ffurflen yn cael ei defnyddio mewn camau cyfreithiol dan y Ddeddf uchod sy'n ymwneud â pheidio â mynychu’r ysgol os dyroddir Hysbysiad Cosb Addysg a bod y ddirwy’n dal heb ei thalu. Gofynnaf i'r Awdurdod Lleol ystyried dyroddi Hysbysiad Cosb i riant/rieni\* y disgybl canlynol:

**Manylion y Disgybl**

Ysgol Gofrestredig.............................................................................................

Enw'r Disgybl .............................. ................ Dyddiad Geni............ Blwyddyn......

Cyfeiriad.................................................................................................

……………………………………………………………………………………………

**Rhiant 1**

Enw llawn ........................................................................ Dyddiad Geni............

Cyfeiriad.................................................................................................

**Rhiant 2**

Enw llawn......................................... ..... ………………… Dyddiad Geni.............

Cyfeiriad.................................................................................................

Mae'r ymadrodd "rhiant," mewn perthynas â phlentyn neu berson ifanc, yn cynnwys unrhyw berson nad yw'n rhiant i'r plentyn ond sydd â chyfrifoldeb rhiant drosto neu drosti, neu sydd â gofal am y plentyn.

Wrth wneud y cais hwn, rwy'n cadarnhau na fyddai camau gweithredu o'r fath yn gwrthdaro â strategaethau ymyrryd eraill sydd eisoes ar waith na mesurau gorfodi eraill sydd eisoes yn cael eu prosesu. Gallaf gadarnhau hefyd bod corff llywodraethu'r ysgol hon wedi adolygu ei bolisi presenoldeb ac wedi cytuno y bydd yr ysgol hon yn gofyn i'r Awdurdod Lleol ddyroddi Hysbysiadau Cosb Benodedig mewn achosion priodol.

A yw’r cais hwn yn un mewn perthynas â gwyliau anawdurdodedig neu â phresenoldeb afreolaidd?

 Sut y cysylltwyd â'r rhiant ynglŷn â'r absenoldebau anawdurdodedig?

Cyfarfod yn yr Ysgol Llythyr  Galwad ffôn

A yw'r teulu’n hysbys i Wasanaethau eraill, e.e.: Y Gwasanaethau Plant, y Gwasanaeth Troseddau Ieuenctid, a CAMHS?

Ydy / Nac ydy

A oes unrhyw amgylchiadau nodedig i'w hystyried, e.e.: iechyd meddwl, profedigaeth, deinameg y teulu/trais domestig? Oes / Nac oes

Os felly, rhowch fanylion llawn:

Llofnod..................... Dynodiad........................ Dyddiad:

**Amgaewch dystysgrif cofrestru a thystiolaeth gyfoes fel a nodir yn y rhestr wirio Hysbysiad Cosb Benodedig**

**Atodiad 5**

**Hysbysiad Cosb BENODEDIG [A.444A DEDDF ADDYSG 1996]**

Darllenwch y nodiadau isod yn ofalus.

**Rhan 1**

Os yw plentyn o oedran ysgol gorfodol sy'n ddisgybl cofrestredig mewn ysgol yn methu â mynychu'r ysgol yn rheolaidd, neu'n methu â mynychu darpariaeth amgen yn rheolaidd, mae rhiant/gwarcheidwad y plentyn yn euog o drosedd o dan adran 444 Deddf Addysg 1996.

At: (Teitl)

(Enwau Cyntaf)

(Cyfenw)

O: (cyfeiriad)

(Cod Post)

Rydych chi’n rhiant/gwarcheidwad i (enw a chyfeiriad y plentyn) (y cyfeirir ato/ati yn yr hysbysiad hwn fel "y disgybl") sy'n ddisgybl cofrestredig yn (enw'r ysgol).

Ar (dyddiad/dyddiadau)/ rhwng (dyddiad) a (dyddiad) methodd y disgybl (enw) â mynychu ysgol (Ei henw) yn rheolaidd. Mae'r hysbysiad hwn yn rhoi’r cyfle i chi dalu dirwy cosb yn hytrach na chael eich erlyn am y trosedd a nodir uchod. £60 yw cyfanswm y gosb. Os byddwch yn talu'r gosb hon o fewn y terfynau amser a nodir isod, ni fydd unrhyw gamau pellach yn cael eu cymryd yn eich erbyn mewn cysylltiad â'r trosedd fel a nodir yn yr hysbysiad hwn.

Dylid gwneud y taliad o fewn 28 diwrnod. Os caiff gosb ei thalu ar ôl 28 diwrnod ond o fewn 42 diwrnod, dyblir y gosb i £120. Dylid gwneud y taliad i ***mewnosoder fanylion y swyddfa*** a gellir ei wneud yn bersonol yn ystod oriau agor y swyddfa, ***mewnosoder yr oriau agor*** neu drwy bostio'r hysbysiad hwn gyda siec neu archeb bost.

Ni fydd taliadau hwyr na rhandaliadau’n cael eu derbyn, ac ni fydd unrhyw nodiadau atgoffa’n cael eu hanfon. Os na dderbynnir taliad erbyn (mewnosodwch ddyddiad sydd 42 diwrnod ar ôl y dyddiad dyroddi), cewch eich erlyn am y trosedd a gallech gael dirwy hyd at £2,500.

Dyroddir yr hysbysiad hwn gan ***enw, manylion swyddogol y swydd*** yn ***mewnosoder enw’r ALl.***

Dyddiad dyroddi: .......................................................................................

**Rhan 2**

Cwblhewch y canlynol a dychwelwch yr hysbysiad hwn gyda'ch taliad i:

***Mewnosoder Enw a Cyfeiriad yr ALl***

Enw:.......................................................................................................

Cyfeiriad:...................................................................................................

Rwy'n atodi taliad sy’n swm o £...............................................................

Llofnod:.....................................................................................................

Dyddiad:.........................................................................................................

**NODIADAU**

**Manylion cyswllt.**

Os oes gennych unrhyw ymholiadau ynghylch yr hysbysiad hwn, cysylltwch â ***mewnosoder fanylion y cyswllt, teitl swydd ac adran y cyswllt, rhif ffôn, rhif ffacs a chyfeiriad.***

**Swm y gosb**

Mae swm y gosb fel a ganlyn:

Os caiff ei thalu o fewn 28 diwrnod £60 Os caiff ei thalu rhwng 29 a 42 diwrnod £120.

**Cod ymddygiad**

Cyhoeddir yr hysbysiad hwn yn unol â chod ymddygiad lleol (dylem gynnwys y teitl llawn ynghyd â'i ddyddiad neu Argraffiad) a luniwyd gan Flaenau Gwent a ***mewnosoder yr ALl.*** Dylid cyfeirio unrhyw gwestiynau neu ohebiaeth am y cod at ***enw cyswllt, cyfeiriad a rhif ffôn yr adran o fewn yr awdurdod.***

**Tynnu’n Ôl**

Gall yr hysbysiad hwn gael ei dynnu'n ôl gan ***mewnosoder enw’r ALl*** os dangosir na ddylai fod wedi cael ei ddyroddi i chi neu nad yw wedi cael ei ddyroddi i chi yn unol â chod ymddygiad SEWC. Os ydych yn credu bod yr hysbysiad wedi cael ei ddyroddi ar gam, rhaid i chi gysylltu â'r Awdurdod Lleol a’i dyroddodd cyn gynted â phosibl i ofyn iddo gael ei dynnu'n ôl, gan nodi pam eich bod yn credu bod yr hysbysiad wedi cael ei ddyroddi ar gam.

Bydd yr Awdurdod Lleol a’i dyroddodd yn ystyried eich cais ac yn cysylltu â chi i roi gwybod i chi a yw'r hysbysiad wedi cael ei dynnu'n ôl. Os na chaiff yr hysbysiad ei dynnu'n ôl a chithau’n peidio â thalu’r gosb, gallwch gael eich erlyn am y trosedd.

**Taliad**

Dylech gwblhau'r hysbysiad uchod a'i anfon neu ei gyflwyno i'r cyfeiriad a roddir uchod.

**Erlyniad**

Os na fyddwch yn talu'r gosb, a bod yr hysbysiad heb gael ei dynnu'n ôl, cewch eich erlyn am drosedd methu â sicrhau presenoldeb rheolaidd eich plentyn yn yr ysgol.

Byddwch yn cael gwŷs ar wahân ar gyfer hyn a fydd yn rhoi rhybudd i chi o amser a dyddiad y gwrandawiad llys. Byddwch yn gallu eich amddiffyn eich hun a byddai’n ddoeth pe baech yn ceisio cynrychiolaeth gyfreithiol.

**Atodiad 6**

Mae deddfwriaeth berthnasol sy'n ymwneud â Hysbysiadau Cosb Benodedig yn cynnwys:

**Deddf Plant 1989**

Ystyr y diffiniad o "rhiant" yw pob rhiant biolegol, pa un a ydynt yn briod ai peidio; ac mae'n cynnwys unrhyw berson sydd, er nad yw'n rhiant biolegol, â chyfrifoldeb rhiant a/neu ofal am blentyn neu berson ifanc.

**Deddf Addysg 1996**

Adran 7 Dyletswydd rhieni i sicrhau addysg plant o oedran ysgol gorfodol.

Adran 8 Diffiniad o oedran ysgol gorfodol.

Trosedd Adran 444: Methu â sicrhau presenoldeb rheolaidd yn yr ysgol gan ddisgybl cofrestredig.

Adran 444A Hysbysiad cosb mewn perthynas â methu â sicrhau presenoldeb rheolaidd yn yr ysgol gan ddisgybl cofrestredig.

Adran 444B Hysbysiadau cosb: atodol.

Adran 444ZA Cymhwyso adran 444 i ddarpariaeth addysgol amgen

Adran 576 Ystyr "rhiant"

**Deddf Addysg ac Arolygiadau 2006**

Adran 103 Dyletswydd rhiant mewn perthynas â disgybl a waharddwyd.